ವಿಜಯ್ ದೇವರಕೊಂಡ ಹಿಂದೆಬಿದ್ದ ಮಿಸ್ ಇಂಡಿಯಾ ಸಿನಿ ಶೆಟ್ಟಿ

ತೆಲುಗು ನಟ ವಿಜಯ್ ದೇವರಕೊಂಡ ಒಪ್ಪಿದರೆ ಅವರ ಜೊತೆ ಡೇಟಿಂಗ್ ಮಾಡುವುದಾಗಿ ಮೊನ್ನೆಯಷ್ಟೇ ಸಾರಾ ಅಲಿಖಾನ್ ಬೋಲ್ಡ್ ಆಗಿ ಉತ್ತರಿಸಿದ್ದರು. ಅಲ್ಲದೇ, ವಿಜಯ್ ದೇವರಕೊಂಡ ಅವರನ್ನು ಇಷ್ಟ ಪಡದೇ ಇರುವ ನಟಿಯರೇ ಇಲ್ಲ ಎನ್ನುವಷ್ಟು ಬಹಿರಂಗವಾಗಿಯೇ ನಟಿಯರು ತಮ್ಮ ಮನದಾಳದ ಆಸೆಯನ್ನು ವ್ಯಕ್ತ ಪಡಿಸುತ್ತಿದ್ದಾರೆ. ಇದೀ ಮಿಸ್ ಇಂಡಿಯಾ ವರ್ಲ್ಡ್ ಸಿನಿ ಶೆಟ್ಟಿ ಸರದಿ. ಅವರು ಕೂಡ ತಮ್ಮಿಷ್ಟದ ನಟನ ಬಗ್ಗೆ ಮಾತನಾಡಿದ್ದಾರೆ.

ತಾವು ಸಿನಿಮಾ ರಂಗಕ್ಕೆ ಬರುವುದಾದರೆ, ಬಾಲಿವುಡ್ ಮೂಲಕ ಎಂದು ಕಳೆದೆರಡು ದಿನಗಳ ಹಿಂದೆಯಷ್ಟೇ ಮಂಗಳೂರಿನಲ್ಲಿ ಹೇಳಿದ್ದರು ಸಿನಿ ಶೆಟ್ಟಿ. ಈಗ ಯಾರ ಸಿನಿಮಾ ಮೂಲಕ ಬರಬಹುದು ಎನ್ನುವ ಸಣ್ಣ ಸುಳಿವೊಂದನ್ನು ನೀಡಿದ್ದಾರೆ.  ತಾವು ಇಷ್ಟಪಡುವ ನಟರಲ್ಲಿ ವಿಜಯ್ ದೇವರಕೊಂಡ ಮೊದಲಿಗರು ಎಂದು ಹೇಳುವ ಮೂಲಕ ಕುತೂಹಲ ಮೂಡಿಸಿದ್ದಾರೆ. ತಾವು ವಿಜಯ್ ದೇವರಕೊಂಡ ಅವರನ್ನು ನೆಚ್ಚಿನ ನಟನನ್ನಾಗಿ ಆಯ್ಕೆ ಮಾಡಿಕೊಂಡಿದ್ದರ ಕುರಿತು ಹೇಳಿಕೊಂಡಿದ್ದಾರೆ. ಇದನ್ನೂ ಓದಿ:10 ಪರ್ಸೆಂಟ್ ಕೂಡ ನೆಮ್ಮದಿ ಇಲ್ಲಾ ಎಂದ ತಲೈವಾ: ಮಗಳ ಡಿವೋರ್ಸ್‌ ವಿಚಾರದಲ್ಲಿ ಕುಗ್ಗಿದ್ರಾ ರಜನಿಕಾಂತ್

ನನ್ನಿಷ್ಟದ ನಟ ವಿಜಯ್ ದೇವರಕೊಂಡ. ಅವರೊಂದಿಗೆ ಸಿನಿಮಾ ಮಾಡುವ ಕನಸು ಕೂಡ ಕಂಡಿದ್ದೇನೆ. ಅವಕಾಶ ಸಿಕ್ಕರೆ, ಅವರ ಸಿನಿಮಾ ಮೂಲಕವೇ ಸಿನಿಮಾ ರಂಗಕ್ಕೆ ಪದಾರ್ಪಣೆ ಮಾಡುವೆ ಎಂದು ಸಿನಿ ಶೆಟ್ಟಿ  ಹೇಳಿದ್ದಾರೆ. ಸದ್ಯ ಅವರು ಮಿಸ್ ವರ್ಲ್ಡ್ ಸ್ಪರ್ಧೆಗಾಗಿ ತಯಾರಿ ಕೂಡ ನಡೆಸಿದ್ದು, ಅದರ ಜೊತೆ ಸಿನಿಮಾ ರಂಗಕ್ಕೆ ಬರಲು ಸಿದ್ಧತೆ ಕೂಡ ನಡೆಸಿದ್ದಾರಂತೆ.

Live Tv
[brid partner=56869869 player=32851 video=960834 autoplay=true]